Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Soňa Gallová
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: odborný garant interný 3.3
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Trondheim, Nórsko
Vykonaná v dňoch: 16.06.2013 – 21.06.2013
Názov prijímajúcej organizácie: Department of Education, Norwegian University of Science and Technology (NTNU), EERA (European Educational Research Association)
Účel cesty: Účasť na vzdelávacom pobyte „Educational research as craft and representation - challenges and possibilities“ za účelom prípravy na splnenie jedného z cieľov aktivity 3.3 – realizácia odborných správ o výsledkoch a zisteniach medzinárodných štúdií
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
16.06.2013			- cesta Bratislava – Viedeň – Amsterdam - Trondheim
17.06.2013 – 21.06.2013 	- účasť na vzdelávacom pobyte „Educational research as craft and representation - challenges and possibilities“ (podľa priloženého programu)
21.06.2013			- cesta Trondheim - Amsterdam - Viedeň - Bratislava

4. Stručný priebeh rokovaní:
Vzdelávací pobyt prebiehal podľa priloženého programu. Približne 50 účastníkov pobytu bolo podľa témy ich výskumného projektu zaradených do šesť až sedemčlenných skupín. Každá skupina mala svojho tútora, ktorými boli nórski/-e aj zahraniční/-é profesori/- ky v oblasti „educational research“. V týchto skupinách sa v pondelok, v utorok a vo štvrtok poobede pracovalo. Účastníci najskôr prezentovali svoje výskumné projekty a hlavné metodologické ťažkosti. V ďalšie dni sa v skupinách pracovalo na projektoch s ohľadom na informácie, ktoré boli prezentované na predobednej prednáške. Prednášky boli celkovo štyri – dve od Prof. Paula Standisha, od Dr. Nancy Vansieleghem a od Prof. Benta Olsena. V stredu poobede nám bola predstavená základná škola Nardo open school. 

5. Odporúčané závery:
Kvantitatívny výskum s použitím veľkého množstva dát, akým je napríklad štúdia PIRLS, má potenciál priniesť množstvo informácií, ktoré slúžia ako obraz celého vzdelávacieho systému, jeho napredovania a pozície v porovnaní so vzdelávacími systémami ostatných krajín. Detailnejšie kvalitatívne výskumy, napríklad prostredníctvom rozhovorov, fokusných skupín, prípadne videonahrávok môžu kvantitatívne projekty efektívne doplniť bližším pohľadom na jednotlivého žiaka/učiteľa/školu, v rámci vzdelávacieho systému. Najideálnejší prístup k výskumu je kombinácia týchto základných postupov. 

6. Prehľad prinesenej dokumentácie a miesto jej uloženia:
Materiály z prednášok sú uložené v kancelárii 209, Žehrianska 9, Bratislava.

7. Osobitne vyhotovený očakávaný prínos ZPC:
Prednášky, práca v skupine aj návšteva základnej školy boli inšpiratívnou skúsenosťou. Mala som možnosť sa detailne oboznámiť s výskumnými projektmi ostatných účastníkov, ktoré boli zväčša kvalitatívne výskumy a ktoré pedagogický výskum vnímajú z inej perspektívy ako naše medzinárodné štúdie s množstvom kvantitatívnych dát. Tento iný uhol pohľadu je cenným obohatením nášho doterajšieho pohľadu na naše výskumné dáta, čo môže pomôcť jednak pri splnení jedného z cieľov aktivity 3.3 – príprava publikácie Trendy úrovne kľúčových kompetencií žiakov 4. ročníka ZŠ, ale tiež aj pri ďalšej práci s dátami.

8. Spôsob zverejnenia výsledkov ZPC, prenos získaných informácií
Výsledky ZPC nebudú zverejnené.

Svojím podpisom súhlasím so zverejnením správy na internete.

Správu vypracoval: Soňa Gallová

Dátum: 24.06.2013

Správu schválil: